Nagyenyeden jogot tanult. 1838-tól hadapród volt a II. székely gyalogezrednél. 1842-ben hadnagy lett. Az 1848–49-es forradalom és szabadságharcban a zalatnai kincstári uradalom területén a rendfenntartó csapatok parancsnoka, később Szenttamásnál, Kápolnánál, Isaszegnél harcolt. Budavár ostrománál lett alezredes. Részt vett az 1849. augusztus 2-i debreceni csatában is. Világosnál tette le a fegyvert. Hatévi várfogságra ítélték. 1851-ben kegyelem útján szabadult; Abonyban gazdálkodott.